google/wiki40b huggingface dataset:
Sigurd Hesselberg

Flere selskaper vokser til…

Hesselberg Tak ble etablert i 1967. Selskapet er en totalleverandør av taktekkings- og membranløsninger.
i 2001 ble Hesselberg Truck etablert med agenturet for Linde gaffeltrucker, en avdeling som ytterligere førte Hesselberg tilbake til sine røtter som et leverandørfirma.
I november 2009 overtok Hesselberg agenturet for Komatsu anleggsmaskiner i Sverige, og dannet et nytt selskap med egen organisasjon i Knivsta utenfor Stockholm. I tillegg til hovedkontoret i Knivsta er det egne avdelinger og verksteder i Gøteborg, på Gotland og i Kiruna.

Merkeår i Hesselbergs historie.

1897 Generalkonsul Sigurd Hesselberg starter agenturvirksomhet med leveranse av gulvbelegg til bryggerier.
1910 Sigurd Hesselberg satser på støpeasfalt. Firmaet er på vei inn i asfaltvirksomhet som landets første selskap.
1929 Sigurd hesselberg dør. ingeniør B.L.Corwin blir daglig leder.
1935 Fabrikk bygges på jeløy i Moss. Byggvareavdelingen (senere kalt Hesselberg Bygg AS) opprettes.
1936 Maskinavdelingen (Senere kalt Hesselberg maskin AS) opprettes. Allis Chalmers, USA blir avdelingens første maskinagentur.
1958 Det inngås avtale med Sveitsiske Ciba Geygy om salg og markedsføring, og senere også produksjon av Araldite epoxylim.
1964 Paul Corwin, B.L.Corwins eldste sønn, overtar som adm. direktør etter sin far.
1967 A/S Hesselberg Tak opprettes. 50/50% eid av Hesselberg og nederlandske Cindu-Key & Kramer. Taktekking er hoverområdet til denne virksomheten.
1974 Hesselberg Maskin får nytt hovedagentur, Komatsu anleggsmaskiner fra Japan og ekspanderer.
1976 Dagens administrasjonsbygg og hovedkontor på Økern, Oslo, invies og taes i bruk.
1982 hesselberg Vei får som første norske bedrift byggingen av asfalt-tetningskjerne i Nord-Europas største fyllingsdam, Storevassdammen ved Ulla-Førreutbyggingen.
1983 Sivilingeniør Asle Tveter blir ny adm. direktør etter Paul Corwin.
1988 Veiavdelingen fusjoneres inn i A/S Veidekke. Brødrene Finn og Bjarne Corwin overtar ledelsen av firmaet.
1989 Hesselberg Bygg AS får sin første leveranse av epoxybelegg til off-shore, Gullfax C-Plattformen.
1990 Første utenlandske datterselskap etableres, Hesselberg Danmark AS.
1994 Datterselskapet Hesselberg Sverige AB etableres.
1996 Hesselberg Bygg AS ISO 9001-sertifiseres innenfor utvikling, salg og produksjon av maling og beleggsystemer.
1997 AS Sigurd Hesselberg feirer 100 år.
Derbyshire County Cricket Club

Derbyshire County Cricket Club (Derbyshire CCC) er et engelsk cricketlag som ble grunnlagt i 1870. Klubben spiller kampene sine på County Cricket Ground, som tidligere het Racecourse Ground, i byen Derby. Byen Derby ligger i den engelske regionen Øst-Midlands.

Historie

Derbyshire CCC ble medlem av County Championship sammen med Essex, Hampshire, Leicestershire og Warwickshire i 1895. I starten ble klubben ansett som et av de svakere lagene i ligaen, og i 1920 tapte de alle sine kamper. Fra 1926 begynte det å danne seg et godt lag rundt spillere som Denis Smith, Stan Worthington og George Pope, og Pope var sammen med blant andre Tom Mitchell og Bill Copson med da Derbyshire CCC vant sitt eneste mesterskap i 1936.
I 2006 spiller klubben i 2. divisjon både i County Championship og i National League. Klubbens kaptein er Graeme Welch, og treneren heter David Houghton.
Gloppedalsura

Sagnet om Gloppedalsura

Et gammelt sagn sier at det i gamle dager lå en gård i Gloppedalen, men folket der var gudløse, de drakk og sloss i de hellige juledagene. Da falt fjellet ned og begrov hele gården, men i sju samfulle år kunne folk høre en hane gale under steinene. Den hadde kommet oppi en kornbinge.
Sagnet er et typisk eksempel på et didaktisk moralsk sagn.

Slaget i Gloppedalsura

Etter det tyske angrepet på Norge i 1940 mobiliserte de norske styrkene ved Svanedal Ullvarefabrikk i Oltedal. Soldater fra Nord-Jæren og sørover prøvde å møte tyskerne ved Bråstein. Nordmennene ble raskt presset tilbake til nye stillinger i Dirdal og i Gloppedalsura. Den 22. april 1940 angrep tyske styrker Gloppedalsura fra Veen. Her fungerte de store steinblokkene som en naturlig festning for de norske forsvarerne. De første trefningene skjedde cirka klokken 9 om morgenen. Tyskerne angrep både på bakken og med fly, og kampene fortsatte helt til et kraftig tysk angrep klokken 19. De norske soldatene trakk seg da tilbake til Byrkjedal.
Nordmannen Georg Pettersen fra Oslo falt i slaget. Det er forskjellige rapporter om hvor mange tyske soldater som falt. På minnesmerket står det at 44 tyske soldater falt. I boken «Kampene i Rogaland og Indre Hardangeravsnitt», som Den krigshistoriske avdeling i Det norske forsvarsdepartementet ga ut i 1952, står det at 32 tyskere mistet livet under kampene. Det kan imidlertid kun dokumenteres at 12 tyskere falt i slaget. I løpet av kamphandlingene slaget var en del av, er det dokumentert minst 29 drepte tyskere.
Norges Kroppsbygger- og fitnessforbund

Norges Kroppsbygger- og fitnessforbund (NKF) (eng. Norwegian Bodybuilding and Fitness Federation) er forbundet for kroppsbygging og fitness i Norge.
De er medlemmer av International Federation of Body Building and Fitness (IFBB), men de er ikke medlem av Norges idrettsforbund.
Poreč

Historie

Byen ble opprettet av Romerne ca. 100 f.kr etter deres seier over lokalbefolkningen.  Under Keiser Tiberius ble området kolonialisert under navnet Colonia Iulia Parentium. 
I år 593 kom Poreč under Det bysantinske riket. På denne tiden ble Euphrasiusbasilikaen oppført. Omtrent ved år 788 havnet byen under frankernes innflytelse. I 1267 erobret Republikken Venezia byen og beholdt herredømmet frem til 1797, da byen ble erobret av Napoleon I.
Byen ble en del av Østerrike-Ungarn i 1814, og etter dobbeltmonarkiets fall i 1918 ble den en del av Italia. Fra 1920 til 1943 var byen en del av det selvstendige Kroatia – men ble innlemmet i [Jugoslavia] etter krigens slutt og frem til 1991.

Byen

Poreč ligger på en liten (ca. 400 m lang og 200 m bred) halvøy og har et areal på ca. 142 km².  Byen har en 37 km lang kystlinje som strekker seg fra Mirnafloden i nærheten av Novigrad til Funtana og Vrsar i sør.
Poreč er en by med naturbegivenheter, parker, planter og blomster. Furu- og eiketrær vokser langs kysten med små halvøyer og bukter. På den ene siden er det innland, og på andre siden er havet, med små øyer. Blant attraksjonene finner man øya St. Nikola
Byens sentrum er et område rundt den gamle romerske gaten Dekumanska mellom Marafor i vest og Trg Slobade (Frihetstorget) med kirken Gospe i øst.
Byen har et eget bymuseum "Native Museum of Poreč". Havnebyen er et populært turistmål og har egen båtforbindelse med Venezia.

Turisme

Turismen i Poreč startet på midten av 1800-tallet da det østerrikske dampskipselskapet Lloyd åpnet en turistlinje til byen. Det eldste hotellet i byen er Riviera som ble bygd i 1910.  
Idag er mye av turistvirksomheten knyttet til den 37 km lange kystlinjen fra elven Mirna og den dype Lim-dalen.   I sør finner man større turistsentre som Plava Laguna (Den blå lagunen), Zelena Laguna (Den grønne lagunen), Bijela Uvala (White Cove) og Brulo.  I nord finner man sentre som Materada, Červar Porat, Ulika og Lanterna.  I høysesongen kan antallet turister overstige 120 000.
Porečs historie finner man i byesenteret, i museer og gallerier som man finner i hus og palasser.  Utenfor høysesongen tar byen imot mange besøkende fra Kroatia, Slovenia, Østerrike og Italia.  Byen har en rekke sportsarenaer som brukes på helårlig basis.  Under den kroatiske frigjøringskrigen (1991–1995) ble disse bygningene brukt til internflyktninger. Under håndball VM for menn i 2009 ble deler av turningen (gruppespill) gjennomført i byen.

St. Euphrasius basilikaen

Basilikaen i Poreč er et av Europas best bevarte eksempler på tidlig kristen arkitektur.  Den første basilikaen ble reist i midten av det fjerde århundre og var dedikert til Saint Maurus av Parentium. Gulvmosaikken er fremdeles bevart i tilknytning til basilikaen.  
Dagens basilika ble bygd i det sjette århundre mens Biskop Euphrasius regjerte.  Den ble påbegynt i år 553.  Det mest spesielle ved basilikaen er all mosaikken som stammer fra det 6 århundre og blir regnet som blant de fineste eksempler på bysantinsk kunst i verden
Signaturrett

Signaturrett er en selskapsrettslig fullmakt som gir rett til å inngå avtaler på vegne av et selskap. Den som har signaturrett vil ha myndighet utad til å inngå avtale av hvilken som helst art og omfang på selskapets vegne.
Det er som hovedregel styret som har signaturrett. Unntaket er ansvarlige selskap som ikke har styre; her har den enkelte deltaker signaturrett. Som utgangspunkt må styret utøve retten i fellesskap, slik at alle styremedlemmene må undertegne vedkommende avtale. Det kan bestemmes at retten kan utøves av et styremedlem alene eller flere styremedlemmer i fellesskap. Signaturrett kan også delegeres til daglig leder.
Oversikt over hvem som har selskapets signaturrett pliktes opplyst til, og skal registreres i Foretaksregisteret. Den merkantile tradisjonen betegner den selskapsrettslige tegningsretten med ordet signatur, eller eventuelt firmategningsrett.
Aksjesparing med skattefradrag

Aksjesparing med skattefradrag (AMS) er en tidligere ordning som innebar at det ble gitt skattefradrag på 15 % av kostprisen på enkeltaksjer, eller av årlig innskuddsbeløp i verdipapirfond. Fradragberettigelsen avhang av at hvert innskudd eller aksje ikke ble innløst eller solgt i løpet av bindingstiden, det vil si fire år etter innskuddsdatoen. Ordningen ble opphevet i Norge fra og med 1. januar 2000.
Elefantskilpadde

Utseende

En av de første som besøkte øygruppen, naturforskeren Charles Darwin, har kommentert følgende: «Disse dyrene vokser til en enorm størrelse ... flere tror den er så stor at det kreves seks eller åtte menn for å løfte dem fra bakken.» Dette er på grunn av fenomenet på øya som kalles gigantisme, fravær av naturlig predasjon. De største skilpaddene hadde en overlevelsesfordel og ingen ulemper i eller i form av naturlige fiender.

Kosthold

Skilpadder er planteetende dyr med en diett bestående av kaktus, gress, blader, lianer, og frukt.  Ferskt gress er en av favorittmåltidene til dyret, og det andre er et "giftig eple" (Hippomane mancinella) (giftig for mennesker), endemisk guava (Puidium galapageium) og bromeliad (Tillandsia insularis). Skilpadder spiser store mengder mat når det er tilgjengelig. 
Ved å anskaffe det meste av sitt vann fra dugg og kaktuser i vegetasjon, (spesielt Opuntia Kaktus), kan skilpadder gå lange perioder uten å drikke.

Bestander, trusler og bevaring

Elefantskilpadden er unik for Galápagosøyene, som er en gruppe på tretten store øyer og mange mindre holmer, alle av vulkansk opprinnelse, som ligger vest for Ecuador i Sør-Amerika. Formen på skjellet på noen av underartene av skilpadden sies å ha minnet tidlige spanske oppdagelsesreisende om en slags sadel de kalte en "galápago", og etter disse sadel-formede skilpaddene navnga de øygruppen. Opptil 250 000 skilpadder bebodde øyene da de ble oppdaget. I dag er det bare ca. 15 000 igjen.
Trollfjorden (Måsøy)

Trollfjorden er en fjord på nordsiden av Rolvsøya i Måsøy kommune i Finnmark. Fjorden har innløp mellom Trollfjordneset i vest og Flåskjæret i øst og strekker seg 1,5 kilometer sørover til Bukta i enden av fjorden.
De eneste bosetninger ligger innerst i fjorden. Her ligger gårdene Bukta og Perstrand. Fjorden er 22 meter dyp på det dypeste, helt ytterst i fjorden. Trollsundet, mellom Rolvsøya og Ingøya på nordsiden, ligger utenfor Trollfjorden.
Karl von Spreti

Liv

Grev von Spreti, som var barnebarn av den berømte arkitekten Leo von Klenze, som har bygget mange kjente bygninger i München (bl.a. Alte Pinakothek), studerte også arkitektur, og arbeidet først som filmarkitekt i Bombay i India. Etter krigstjeneste og krigsfangenskap slo han seg ned i Lindau som arkitekt.
Han var allerede på 1920-tallet blitt medlem av Bayerische Volkspartei. Etter krigen deltok han i nygrunnleggelsen av partiet under navnet CSU. Han var innvalgt i byrådet i Lindau fra 1948 til 1956, og fra 1949 frem til 1956 var han medlem av det tyske parlamentet. Mellom 1953 og 1956 var han dessuten medlem av Europarådets parlamentariske forsamling.
I 1956 ble grev Spreti tysk ambassadør i Luxembourg, en stilling han innehadde til 1960. Deretter var han ambassadør i Cuba (1960–1963), Jordan (1963–1965), Den dominikanske republikk (1966–1968 og Guatemala. Under sin tjeneste i Guatemala ble han 31. mars 1970 bortført og myrdet av den venstreekstremistiske terrororganisasjonen FARC.
Hans datter, grevinne Maria Gaetana von Spreti, var gift med gallerieieren Pierre Matisse, sønn av maleren Henri Matisse.
Stian Skjerahaug

Meritter som ungdom og junior

Han begynte med turn da han var 7-8 år gammel, og i aldersbestemte klasser har han vært i norgestoppen. Han fikk sølv i landsfinalen (NM i aldersbestemte klasser) i 2005, bak Håkon Andreassen, og året etter vant han Norgescup-stevnet i Trondheim klassen 13-14 år. Han vant også Vestlandsmesterskapet 2006 I juni 2006 deltok han ved nordisk mesterskap for gutter opp til 14 år, der han fikk sølv sammenlagt, og gull i skranke, sølv i bøylehest, og bronse i frittstående og ringer.
I 2007 fikk han gull sammenlagt i to norgescupstevner i mars. Ved junior-NM fikk han bronse sammenlagt og sølv i lagkonkurransen. I tillegg fikk han bronse i frittstående og bøylehest.
Han vant NM for juniorer tre år på rad fra 2008 til 2010.

Meritter som senior

I 2011 vant han NM for seniorer i september, foran Espen Jansen og Marcus Conradi. I november deltok han i nordeuropeisk mesterskap i turn i Uppsala, der han fikk bronse sammenlagt. I enkeltapparater fikk han sølv i skranke og svingstang, og bronse i ringer.

Kvalifisering til OL i 2016

Under prøve-OL i Rio de Janeiro i april 2016 klarte han kvalifiseringskravet til sommer-OL samme år, og ble med dét første norske turner kvalifisert til et OL siden sommer-OL 2000.
Gislövs läge och Simremarken

Gislövs läge och Simremarken er et tettbebygd område i Trelleborg kommune i Skåne län i Sverige. Fram til 2005 var Gislövs läge och Simremarken et eget tettsted med 1 462 innbyggere, men i 2010 var det vokst sammen med og inngikk i tettstedet Trelleborg.
Trichoplus

Levevis

Disse artene er knyttet til maur og lever i maurenes tuer.

Utbredelse

Slekten er utbredt i det sørlige Afrika (Sør-Afrika, Namibia og Zimbabwe).
Wujiang (Suzhou)

Wujiang (kinesisk: 吴江; pinyin: Wújiāng) er et byfylke i byprefekturet Suzhou i provinsen Jiangsu i Folkerepublikken Kina. Den regnes som en av de økonomisk mest fremgangsrike byer i Kina. Selve den bymessige delen heter Songling (松陵), det er også fylkets administrative sete. Wujiang er rett sør for Suzhou.
Wujiang har et areal på 1176,68 kvkm og ca. 777.500 innbyggere.
Hassler-Consort

Hassler-Consort er et ensemble grunnlagt av organisten og cembalisten Franz Raml i 1992. Ensemblet har spesialisert seg på musikk fra renessanse og barokk og spiller på originalinstrumenter eller originalt klingende instrumenter. Navnet har ensemblet hentet fra den sørtyske komponisten Hans Leo Hassler. Ensemblet består av profesjonelle musikere og man spiller i klostre og kirker i regionen omkring Ulm i Baden-Württemberg, helt sør i Tyskland. Ensemblet spiller foruten Hans Leo Hassler særlig komponister som Claudio Monteverdi, Johann Sebastian Bach, Antonio Vivaldi og Georg Friedrich Händel, men også mer ukjente komponister fra sørtysk og østerriksk kulturområde. De har opptrådt på en rekke festivaler i området og også spilt mye i radio og fjernsyn.
Avgudsdyrkelse

Avgudsdyrkelse 
En vurdering av hvilke religiøse retninger som bedriver avgudsdyrkelse, vil være avhengig av eget ståsted. Innen en monoteistisk religion vil tilbedelse av alle andre guder enn den egne guden, som regel være å betrakte som avgudsdyrkelse. Avvik fra ortodoks lære innen en religion, for eksempel ved bruk av ulike former for avbildninger, vil også kunne oppfattes som avgudsdyrkelse.
Fenomenet avgudsdyrkelse, rettere sagt advarselen mot det, er ikke eksklusivt for monoteistisk gudsdyrking, slik det er lett å tro innen den jøde-kristne-muslimske verden. Avgudsdyrking i en fenomenologisk forstand oppstår når symbolet, eller gudebildet, navnet, representanten e.l. tar plassen, så å si, for dét det representerer.
Sankt Stefanus, kristendommens første martyr, ble steinet som følge av at han holdt fram at dyrkelsen av den aller høyeste, El Shaddai, i urtempelet, Tabernaklet, var avgudsdyrkelse.
Umeå sentralstasjon

Ombyggning 2010–2013

Ved etableringen av Botniabanan ble Umeå sentralstasjon bygd om, og en ny gang- og sykkeltunnel ble bygd, sammen med nye perronger (455 meter på stasjonssiden og 175 meter på Hagasiden), nye perrongankomster og nye støyvern. Arbeidet ble påbegynt i juli 2010 og i november 2012 ble sporområdet, plattformene og gang- og sykkeltunnelen – som domineres av det 170 meter lange glasskunstverket Lev!. En ombyggning av Järnvägstorget og Bangatan ble sluttført i løpet av høsten 2013.
Ombyggningen av stasjonen var en følge av tilkoblingen til Botniabanan, men ble også gjort på grunn av omlokaliseringen av godsterminalen til industriområdet Västerslätt. Det statseide eiendomsfirmaet Jernhusen passet da på å renovere og bygge om stasjonsbyggningen mens de andre arbeidene pågikk. Fra sommeren 2010 ble sentralstasjonen stengt av og all trafikk passerte forbi til Umeå östra stasjon. Den 15. august 2011 ble sentralstasjonen igjen åpnet for persontrafikk.

Oppkjøp av Umeå kommune

Umeå kommune har avtalt med Jernhusen om å kjøpe stasjonen med tilhørende område for 32 millioner svenske kroner. Bakgrunnen for kommunens oppkjøp er at kommunen vil utvikle området.

Bygningen

Stasjonsbygningen ble tegnet av arkitekt Folke Zettervall og ble bygget i årene 1895-1896 ved etablering av jernbanespor fra Vännäs til Umeå. Bygningen ble plassert i forhold til det da nybygde Rådhuset, i sørlige enden av Rådhusesplanaden. Foran stasjonshuset ble Järnvägstorget utformet etter mønster av Paris som en halv stjerneplass, med gater som stråler ut i flere retninger.
Stationshuset förklarades 2001 som byggnadsminne.
Slim Kamel

Historien

Kamelen rømte fra varetekt hos politiet i 2015. Der han var på rømmen i 2 måneder før politiet fikk tak i han. Da han var på rømmen spilte han inn låter med andre rap artister i Norge. Da rapperen var på rømmen holdt han konserter på ulike klubber i Bergen, der ble han også tatt av politiet, og kjørt til fengselet.

Familie og oppvekst

Mosele er oppvokst Bergen, der han gikk i barnehage og på skole. Kamelens ungdomsår har vært turbulent uten en far tilstede, og ble sendt tidlig på spesialskole for ungdom med atferdsvansker. Mosele beskriver selv sin oppvekst som fin, men med mye tull og fanteri. Kamelen ble pågrepet av politiet i 2015, under en konsert han holdt da han var på rømmen fra politiet.
Raudvatnet (Rana)

Reinsdyr nær de østlige strendene av Raudvatnet

Raudvatnet befinner seg i et tradisjonelt samisk territorium, hvor de tradisjonelle talere av det Umesamiske språket en gang florerte. Reindriftsnæringen er en svært viktig del av næringsvirksomheten hos samene omkring innsjøen. Om vinteren er reinsdyrene inngjerdet øst for Raudvatnet og sør for Raudfjellet, hvorfra de sommerstid slippes løs og gresser i områdene øst for Raudvatnet og sør for Tverrvatnet.
Malmön

Historie

Malmön har vært et fiskesamfunn siden 1500-tallet, og er et av Bohusläns eldste fiskesamfunn. Malmön het tidligere Samhället, senere Fiskeläget, som er brukt i en jordebok fra 1589. Allerede i 1572 ble det opprettet en tollstasjon her, under navnet «Stallen». Øya var bebodd på 1500-tallet, og tilhørte gården Näverkärr på Stångenäset, men ble solgt til Olof Knape Strömstierna i 1715. I denne perioden var det 22 husholdninger på øya.  I 1842 ble Sveriges første granittsteinhuggeri etablert, dette kom til å prege plassen i lang tid. Steinhuggeriet her, Kullgrens Enka, ble Nordens største foretak innen sin bransje. De eksporterte stein til både Tyskland og Sør-Amerika. Steinhuggernæringen fikk tilbakegang på 1930-tallet, men fortsatte på Malmön i mindre omfang enn tidligere, fram til 1977 da steinhuggeriet ble lagt ned. 
I dag pendler de fleste på øya til fastlandet, med bilferge. Øya fikk fergeforbindelse til fastlandet i 1952. Malmöns kyrka ble flyttet hit i 1907.

Navnet

Navnet Malmön er første gang dokumentert i en skrift fra 1307. Malmön tilhørte da Norge. Stedet og øya kalles ofte, feilaktig, Bohus-Malmön, men dette er kun navnet på poststedet, som endret navn fra Malmön Olofsholm i 1938.
Volleyball under Panamerikanske leker 1959

Volleyball under Panamerikanske leker 1959. Volleyball var for andre gangen med i de Panamerikanske leker som ble arrangert i Chicago i USA fra 26. august til 7. september 1959. Det var en turnering for menn og en for damer. Ni herrelag og fire damelag deltok. Damene spilte en dobbeltserie der alle lagene møttes to ganger.
Mørke midt på dagen

Mørke midt på dagen er en bok av forfatteren Arthur Koestler, utgitt på engelsk i 1940. Manuskriptet var skrevet på tysk, men ble smuglet til England sammen med at Koestler selv rømte for nazistene. 
Boken omhandler hendelsene omkring Moskva-prosessene. Koestler kjente personlig flere av de tiltalte, og brukte romanformen for å skildre det han så skjedde, og uttrykke sin avsky for regimets måte å behandle dissidenter på.
Boken ble utgitt på norsk av Gyldendal i 1965, oversatt av Trygve Width.
Ilmar Talve

Bakgrunn

Ilmar Talve var født i Russland av estiske foreldre, og flyttet ett år gammel tilbake til Estland. I 1942 tok han eksamen i etnologi ved Universitetet i Tartu. 
I løpet av annen verdenskrig kjempet han på finsk side mot Sovjetunionen, ble torpedert i Østersjøen, satt i flyktningleir i Tyskland og flyktet via Danmark til Sverige. Talve har gjennom livet vært innrullert i fem nasjoners hærstyrker.
I Stockholm ble han en del av et estisk eksilmiljø, og han var fast bestemt på å ikke vende tilbake til Estland før landet var fritt fra sovjetisk okkupasjon.

Forfatter

I Sverige debuterte han i 1948 med novellesamlingen Ainult inimene (Bare et menneske), som er en dokumentarisk, selvbiografisk skildring av en tapt generasjon estere. Også i de to følgende romanene Maja lumes (1952, Innesnødd hus) og Juhansoni reisid (1959, Juhansons reiser) skildres nær historie og samtid i et Estland presset av nabostatene. Bøkene er eksistensialistiske i tonen.

... og etnolog

Samtidig fortsatt han sine studier i etnologi, og avla en doktorgrad. Fra 1959 ble han ansatt som professor ved Universitetet i Åbo, en stilling han hadde til han ble pensjonist i 1996. Hans hovedverk Suomen kansankulttuuri. Historiallisia päälinjoja (1979 og flere senere utgaver; Hovedlinjer i finsk folkekultur) er et standardverk, og er også oversatt til engelsk. 
Under det østeuropeiske tøværet utga han i 1988 dokumentarromanen Maapagu (Eksil), hvor han gjennom hovedpersonen Sebastian Alkman skildrer esternes liv i og utenfor sitt hjemland gjennom det 20. århundre. 
I årene 1997-99 utga han en reflektert selvbiografi i tre bind: Kevad Eestis, Kutsumatu külaline og Kolmas kodumaa (Vår i Estland, Ubuden gjest og Tredje hjemland).
Hans faglige innsats ble avrundet med den omfattende Eesti kultuurilugu. Keskaja algusest Eesti iseseisvuseni (2004), en estisk kulturhistorie som er bredt anlagt, solid fundert og likevel populært fremstilt, på i alt 700 sider.
Marita Kvarving Sølberg

Liv og karriere

Sølberg studerte først to år ved Trøndelag musikkonservatorium med Kåre Bjørkøy, deretter fullførte hun bachelor-graden sin på Norges musikkhøgskole i Oslo med Barbro Petersone-Marklund. Hun tok mastergrad i Opera ved Statens operahøgskole i Oslo. Hun har arbeidet med Marc Minkowski, Zubin Mehta, Michel Plasson og andre dirigenter.
Fra 2006 til 2008 sang Sølberg ved the Staatsoper Stuttgart. Hun har også vært engasjert ved Gran Teatre del Liceu i Barcelona, Teatro Real i Madrid og Den Norske Opera i Oslo.

Priser

I august 2001 vant Sølberg Dronning Sonja Internasjonale Musikkonkurranse.
I juli 2004 fikk hun tredjeplass  og «International Media Jury Award» ved International Hans Gabor Belvedere Singing Competition i Wien.